**29.01.2025**

**ЈАВЕН ПОВИК ЗА ОБЕЗБЕДУВАЊЕ УСЛУГИ**

**Барање за обезбедување услуги – Експерт за подготовка на стручна анализа** **на состојбите на пазарот на трудот и вработување во општина Куманово**

Институтот „Пулсот на Демократијата“, во соработка со Институтот за владеење на правото – Скопје, објавува јавен повик за ангажирање на експерт за изработка на стручна анализа во рамките на проектот: **„Коалиција млади – Поддршка за локален бизнис“**, кој е дел од програмата „ЕУ поддршка за Граѓанскиот ресурсен центар – фаза 2“.

Програмата ја спроведуваат Националната фондација за развој на граѓанско општество – Граѓански ресурсен центар, Македонскиот центар за меѓународна соработка (МЦМС), Медиа плус – Штип и Асоцијацијата за демократски иницијативи (АДИ) – Гостивар, со финансиска поддршка од Европската Унија.

**1. ЦЕЛ, НАМЕНА И ОЧЕКУВАНИ РЕЗУЛТАТИ**

**1.1 Цел:**

Експертот ќе биде задолжен за финализирање на методологијата на истражувачкиот пристап и активности, што вклучува изготвување прашалници, организација и одржување интервјуа и/или фокус групи, како и изработка и презентација на извештајот од истражувањето.

Целта на оваа анализа е истражување на состојбите на пазарот на трудот и вработување во општина Куманово, како и идентификација на потребите во сферата на социјално-економските планови и политики на општините.

**1.2 Намена и очекувани резултати:**

Анализата ќе ја истражи состојбата на пазарот на трудот и вработувањето во општина Куманово, со цел препознавање на можности за економски развој, мерки за вработување и/или самовработување, како и поддршка на локалните бизниси. Како резултат на овој истражувачки процес ќе се произведе финален Извештај од анализата која ќе содржи конкретни наоди и препораки за подобрување на социјално-економските услови, како и политики на локалната власт.

**2. ДОМЕН НА РАБОТА**

**2.1 Опис на задачата:**

Експертот ќе биде одговорен за развивање методологија за истражување, канцелариско истражување, како и спроведување на неколку интервјуа и/или фокус групи, како и изработка и презентација на финален извештај, кој треба да содржи конкретни наоди и препораки по темата и областите на истражување.

**3. ВРЕМЕНСКА РАМКА**

**3.1 Датум на започнување:**

Предвидените активности кои се предмет на овој повик започнуваат со финализација постапката за избор, односно потпишување на договорот за ангажман со избраниот експерт, додека задачите кои се дел од описот на позицијата треба да бидат извршени во рок од 30 дена. За овој ангажман се предвидени вкупно 9 експертски дена.

**4. КРИТЕРИУМИ**

**4.1 Критериуми за избор:**

Евалуацијата ќе се изврши според принципот „најдобра понудена вредност (квалитет) за дадена цена“.

**4.2 Квалификации:**

* Високо образование од областа на општествени, правни или еконосмки науки (политички, правни, социолошки, економски и сл.);
* Најмалку 5 години работно искуство, од кои минимум 3 години искуство во спроведување на слични проекти или задачи за истражувања и анализи;
* Мин. 3 истражувачки проекти или продукти во последните 2 години
* Одлични аналитички, комуникациски и организациски вештини.
* Познавање на најмалку македонскиот и англискиот јазик. Познавање на албанскиот јазик ќе се смета како предност.

**5. ЕЛЕМЕНТИ НА ПОНУДАТА**

**5.1 Документација:**

* Кратка биографија (CV) и листа на референци, поврзано со барањата на овој повик;
* Финансиска понуда (дневен експертски ангажман).

**5.2 Начин на доставување:**

Понудата се доставува по е-пошта на: **pulsedemos@outlook.com**, со наслов:
**„Коалиција млади – Поддршка за локален бизнис“**.

**Краен рок:**

Понудите треба да се достават најдоцна до **04.02.2025 година, до 16:00 часот.**

**Напомена:**
Понудите доставени по рокот или без потребната документација нема да бидат разгледани.